OpenLLM-France/wikimedia huggingface dataset:
# Mr. Imperium

Mr. Imperium és una pel·lícula estatunidenca dirigida per Don Hartman, estrenada el 1951.

## Argument

Una ballarina de Hollywood anomenada Fredd Barlo (Lana Turner) reinicia el seu idil·li amb un antic amor, Alex (Ezio Pinza), príncep de Ruritania, una petita nació europea, que ara s'ha convertit en rei. Per poder seguir la seva relació, han de trobar-se en secret i usar tots els artificis possibles per a les seves trobades furtives. Però, el malèvol Primer Ministre del regne (Cedric Hardwicke) farà de tot amb tal d'aconseguir separar-los. Pel·lícula romàntica i musical on, amb temps, l'amor venç sobre tot.

## Anàlisi

La pel·lícula és, vista avui, alhora kitsch i emocionant, infantil i verídica, artificial i torbadora. El guió i la seva posada en escena són excel·lents. Hi ha punts interessants en aquesta història d'amor entre un príncep i una artista.
El tema sembla molt recurrent, però el director n'ha tret una pel·lícula lligada per la sinceritat profunda dels personatges i el context sociopolític bastant realista. No es pot pensar en l'embolic (històricament ulterior) entre el Príncep Rainier i Grace Kelly (a Mònaco).
Les poques escenes cantades, com de comèdia musical, són gracioses... i es té la impressió que els actors les interpreten així voluntàriament. El final no és el happy end esperat, sense ser però dramàtic.
Pel que fa a Lana Turner, no té res de la rossa assassina amb què ha aconseguit la seva reputació. Un paper d'adolescent impertinent (potser el primer) per a Debbie Reynolds.

## Repartiment

* Lana Turner: Fredda Barlo
* Ezio Pinza: M. Imperium
* Marjorie Main: Sra. Cabot
* Barry Sullivan: Paul Hunter
* Cedric Hardwicke: Bernand
* Debbie Reynolds: Gwen
* Ann Codee: Anna Pelan

## Enllaços externs

* a kineticflix Arxivat 2012-05-13 a Wayback Machine.
* a TCM
# Coordenades geocèntriques

Les coordenades geocèntriques tenen el seu origen en el centre de la Terra i poden ser coordenades cartesianes, coordenades eclíptiques o coordenades equatorials. Per distingir de les coordenades heliocèntriques que tenen l'origen en el Sol s'afegeix la paraula heliocèntriques o geocèntriques. Així parlarem d'ascensió recta heliocèntrica o ascensió recta geocèntrica. Solen expressar-se en coordenades geocèntriques la Lluna i tots els satèl·lits artificials que tenen la seva òrbita al voltant de la Terra. Els planetes, asteroides i cometes que giren al voltant del Sol, inclosa la Terra solen expressar la seva posició en coordenades heliocèntriques, però com es veu en aquest apartat, acaben sent observador des de la Terra per la qual cosa cal transformar les coordenades heliocèntriques a geocèntriques. En les coordenades geocèntriques el pla de referència sol ser l'Equador terrestre però també s'utilitza l'eclíptica.
Els satèl·lits artificials que en general giren propers a la Terra pateixen la manca d'uniformitat de la gravetat terrestre, i això es tradueix en què els seus elements orbitals canvien amb gran celeritat pel que és necessari disposar d'elements recents, si volem calcular la posició amb un mínim d'exactitud. A més el frec amb l'atmosfera causa una desacceleració. Per al cas de la Lluna la seva òrbita és molt complicada perquè el Sol actua amb una força no menyspreable constituint un problema dels tres cossos. Tampoc es poden no considerar les accions de Venus, Júpiter i Saturn. Atesa la complexitat del moviment, els nodes de la Lluna, no estan fixos, sinó que donen una volta en 18,6 anys. L'eix de l'el·lipse lunar no està fix i l'apogeu i perigeu donen una volta completa en 8,85 anys. La inclinació de l'òrbita varia entre 5 º i 5 º 18 '. Així que per a calcular la seva longitud i latitud geocèntriques o la seva ascensió recta i declinació geocèntrica cal considerar centenars de termes.

## Referències

* ↑ SISTEMA Y MARCO DE REFERENCIA TERRESTRE. SISTEMAS DE COORDENADAS Arxivat 2022-02-14 a Wayback Machine., Universitat Politècnica de València, p. 6
* ↑ Coordenadas cartesianas
* ↑ Geocentric Earth-Fixed Coordinate Systems (GPS)

## Enllaços externs

* Sistema de coordenadas geocéntricas
* Geocentric systems
# La desaparició d'en Conan Edogawa: Els dos pitjors dies de la història

La desaparició d'en Conan Edogawa: Els dos pitjors dies de la història (名探偵コナン 江戸川コナン失踪事件〜史上最悪の二日間〜, Meitantei Konan: Edogawa Konan shissō jiken ~Shijō saiaku no futsukakan~) és el cinquè especial de televisió d'animació d'El detectiu Conan, en honor al vintè aniversari del manga, estrenat al Japó el 26 de desembre de 2014. S'ha doblat al català, publicada en DVD el 8 de juny del 2020, i emesa al Canal Super3 el 4 de juliol del mateix any.
Mai Kuraki va oferir un nou tema especial per a l'ocasió, titulat Dynamite, que també és el tema d'obertura dels episodis 757 al 773.
Recorda el cas de la desaparició d'Agatha Christie el 1926, i Kenji Uchida va fer-ne un crossover de la seva pel·lícula del 2012 Kagi Dorobō no Method amb Gōshō Aoyama.

## Repartiment

| Personatge | Doblatge original |
| Conan Edogawa | Minami Takayama |
| Shinichi Kudo | Kappei Yamaguchi |
| Ran Mori | Wakana Yamazaki |
| Kogoro Mori | Rikiya Koyama |
| Hiroshi Agasa | Ken'ichi Ogata |
| Ai Haibara | Megumi Hayashibara |
| Ayumi Yoshida | Yukiko Iwai |
| Genta Kojima | Wataru Takagi |
| Mitsuhiko Tsuburaya | Ikue Ōtani |
| Kaito Kid | Kappei Yamaguchi |
| Motohashi | Ryōichi Tanaka |
| Tomonori Ogawara | Ōki Sugiyama |
| Shinichirō Yamazaki/Junitsu Kondō | Teruyuki Kagawa |
| Kanae Yamazaki | Ryōko Hirosue |
| Takeshi Sakurai | Tetsuya Iwanaga |
| Kenji Ōtani | Taiten Kusunoki |
| Tatsu, l'ad lib | Takeshi Kusao |
| Nana | Rika Fukami |
| M | Yū Mizushima |
| Kankichi Kameda | Yōsuke Akimoto |
| Keiichi Sano | Ryūzō Hasuike |
| Maru | Aruno Tahara |
| Joe | Minoru Shiraishi |

## Referències

* ↑ «Detective Conan, special anime ambientato nel passato», 11 ottobre 2014.
* ↑ «Mundo Deportivo lanza el segundo pack de Detective Conan». Ramen Para Dos, 08-06-2020 [Consulta: 25 juny 2020].
* ↑ «El sábado 4 de julio, Detective Conan: La Desaparición de Conan Edogawa. Los Dos Peores Días de la Historia en Super 3». Misión Tokyo, 27-06-2020 [Consulta: 28 juny 2020].
# Pınar Ayhan

Pınar Ayhan (Diyarbakır, 1972) és una cantant i presentadora de la TV turca. Representà a Turquia al festival d'Eurovisió 2000, juntament amb el Grup S.O.S, amb la cançó Yorgunum Anla ("estic cansada, entén-ho", en català) guanyant el 10è lloc. És fundadora del cor Farkındalık Korosu. També realitza concerts per internet, sota el nom de Misafir Şarkılar (Les cançons convidades).
Pınar Ayhan està casada i té dos fills.

## Àlbums

No va realitzar cap àlbum fins al 2012, ja que "estava dedicant-se als seus fills", digué en una entrevista.
* Duyuyor musun? ("M'escoltes?", 2012)
* İkimiz için ("Per a nosaltres dos", 2014)

## Referències

* ↑ http://www.milliyet.com.tr/2000/02/21/yasam/yas03.html
* ↑ http://www.gozlemgazetesi.com/HaberDetay/272/138608/2016-eurovisiona-ilk-aday-aciklandi.html#.VzGF6NKLTcs Arxivat 2016-08-07 a Wayback Machine.
* ↑ http://www.hurriyet.com.tr/niluferin-sahnesinde-inanilmaz-olum-22945058
* ↑ http://www.hurriyet.com.tr/internet-uzerinden-konser-veriyor-29421936

## Enllaços externs

* Pàgina web Arxivat 2016-05-06 a Wayback Machine.
* Imatges de Pınar Ayhan
* Entrevista amb Pınar Ayhan (turc)
* Entrevista amb Pınar Ayhan (turc)
# Кarl Fràntsevitx Àlbrekht

Кarl Fràntsevitx Àlbrekht (Poznań, 27 d'agost de 1807 - Gattxina, 8 de març de 1863), rus: Ка́рл Фра́нцевич А́льбрехт, alemany: Karl Joseph Albrecht, fou un compositor, director d'orquestra i professor de música rus d'origen alemany.

## Biografia

Va rebre la seva educació musical inicial a Breslau (avui Wroclaw), el 1823 es va graduar del curs d'harmonia i contrapunt amb el famós director d'orquestra Josef Schnabel.
El 1825 va entrar a l'orquestra del teatre de la ciutat com a primer violinista; el 1835 fou convidat com a tutor del cor al teatre de Düsseldorf sota la direcció de Julius Rietz. Aleshores es va convertir en un director independent d'un grup d'òpera que va viatjar a diferents ciutats d'Alemanya.
El 1838, K. F. Albrecht va ser convidat a Sant Petersburg, primer com a director de l'orquestra del Teatre Drama i més tard va ser nomenat Kapellmeister de l'òpera alemany. Poc després, va obtenir un lloc de treball com a mestre de capella a l'Òpera de Rússia. El 27 de novembre de 1842 va tenir lloc la primera representació de l'òpera Руслан и Людмила (Ruslan i Liudmila) de Mikhaïl Glinka sota la direcció d'Albrecht. Va dirigir l'Orquestra de l'Òpera de Rússia fins al 1850. En els intervals de la seva activitat de mestre de capella, Albrecht va dirigir tots els concerts d'aquella època; d'aquests, van destacar especialment concerts simfònics de la capella cantant de la cort i concerts de la Societat Filharmònica.
Com a compositor, K. F. Albrecht és l'autor de tres quartets de corda, una missa i música per al ballet Mountain Spirit, escrit per ell el 1825. El 1850 Кarl Fràntsevitx Àlbrekht va ser nomenat professor de música i cant a l'Institut del Orfenat de Gattxina, on va morir el 24 de febrer de 1863.
Els seus fills Ievgueni (1842-1894) Lúdvig Àlbrekht (1844-1899) i Konstantín (1836-1893) els quals també van seguir els passos del seu pare, escollint la música com a professió.

## Referències

* ↑ Albrecht Karl Joseph Francovič // Erik-Amburger-Datenbank (alemany)
* ↑ Bibliotecari a la col·lecció eslava i d'Europa de l'Est Alexander Poznansky, Malcolm H. Brown, Alexander Poznansky. Txaikovski a través dels ulls dels altres. - Indiana University Press, 1999.--382 pàg. - ISBN 9780253335456.
* ↑ Digitale Bibliothek - Münchener Digitalisierungszentrum. daten.digitale-sammlungen.de. Data de tractament 22 de setembre de 2019

## Fonts

* Albrecht, Karl Frantsovich//Diccionari enciclopèdic de Brockhaus i Efron: en 86 volums (82 volums i 4 addicionals). -SPb., 1890.- T. Ia. - S. 521.
# Campionat d'Espanya de motociclisme de velocitat 2014

La temporada de 2014 del Campionat d'Espanya de Motociclisme de Velocitat, denominat oficialment FIM CEV Repsol, fou la 65a edició d'aquest campionat, organitzat per la RFME (en col·laboració amb la FIM i Dorna Sports). El calendari oficial constava de 11 proves puntuables. 4 de les proves programades es disputaren als Països Catalans: Circuit de Barcelona-Catalunya a Montmeló (dos dies) i Circuit Ricardo Tormo a Xest (15 i 16 de novembre).

## Classificació final
### Moto3

| Posició | Pilot | Motocicleta | Punts |
| 1 | Fabio Quartararo | Honda | 265 |
| 2 | Jorge Navarro | Honda | 138 |
| 3 | Hiroki Ono | TSR | 116 |
| 4 | Gabriel Rodrigo | KTM | 101 |
| 5 | Marcos Ramírez | KTM | 101 |
| 6 | Nicolo Bulega | KTM | 95 |
| 7 | Andrea Migno | Kalex | 92 |
| 8 | María Herrera | Honda | 90 |
| 9 | Remy Gardner | KTM | 62 |
| 10 | Albert Arenas | Mahindra | 54 |

### Moto2

| Posició | Pilot | Motocicleta | Punts |
| 1 | Jesko Raffin | Kalex | 186 |
| 2 | Florian Alt | Kalex | 151 |
| 3 | Edgar Pons | Kalex | 142 |
| 4 | Xavi Vierge | Tech | 111 |
| 5 | Steven Odendaal | SpeedUp | 94 |
| 6 | Alan Techer | Tech | 79 |
| 7 | Sebastián Porto | Kalex | 69 |
| 8 | Miguel Angel Poyatos | Suter | 54 |
| 9 | Miroslav Popov | Suter | 47 |
| 10 | Luca Vitali | Ariane | 44 |

### SBK

| Posició | Pilot | Motocicleta | Punts |
| 1 | Kenny Noyes | Kawasaki | 160 |
| 2 | Carmelo Morales | Kawasaki | 145 |
| 3 | Ivan Silva | BMW | 144 |
| 4 | Robertino Pietri Chiossone | Kawasaki | 125 |
| 5 | Santiago Barragán | Kawasaki | 123 |
| 6 | Daniel Rivas | BMW | 113 |
| 7 | Angel Rodríguez | Suzuki | 71 |
| 8 | Enric Ferrer | Kawasaki | 58 |
| 9 | Eeki Kuparinen | BMW | 44 |
| 10 | Alejandro Esteban | Kawasaki | 43 |

## Categories inferiors

| Categoria | Campió | Motocicleta | Punts |
| SBK-Pri | Alejandro Esteban | Kawasaki | 118 |
| Stck600 | Thibaut Bertin | Yamaha | 196 |

## Referències

* «FIM CEV Repsol 2014 - Championship Standing» (PDF) (en anglès). fedemoto.info. RFME, 16-11-2014. Arxivat de l'original el 4 de març 2016. [Consulta: 21 agost 2015].

## Enllaços externs

* Calendari 2014 de la Federació Catalana de Motociclisme Arxivat 2020-06-19 a Wayback Machine.
# I Am a Fugitive from a Chain Gang

I Am a Fugitive from a Chain Gang és una pel·lícula basada en la novel·la autobiogràfica de Richard E. Burns. Planteja el dilema entre la presó com a càstig i venjança d'una societat davant de qui l'ha atacat i el factor de reinserció social que ha de suposar. Denuncia el sistema carceller estatunidenc del període d'entreguerres, mostrant-ne que amb aquest mode de tractar els delinqüents no només no s'aconsegueix recuperar-los, sinó que, a més, aquells que (com en el cas de Sóc un fugitiu) hi entren essent innocents, acaben convertint-se en autèntics criminals. D'altra banda, de mode subtil, es planteja la qüestió de si no és força dura la societat en les penes desproporcionades a aquells delinqüents menors, en comptes de ser-ho amb els vertaders criminals, que, en general, solen tenir amistats polítiques que els lliuren de pagar els seus deutes amb la societat.

## Argument

La pel·lícula desenvolupa la vida de James Allen, un excombatent condecorat de la Primera Guerra Mundial que, en tornar de la guerra, cerca una feina sense gaire sort. No aconsegueix readaptar-se a la comunitat on va créixer i acaba anant-se'n a viure a un alberg per a pobres, aturats i excombatents sense feina. No obstant això, sense ser-ne en realitat responsable, es veu implicat en un atracament en què mor una persona. Tot i la seva innocència, és condemnat a deu anys de treballs forçats. Allen escaparà dues vegades de la presó.

## Premis i nominacions
### Nominacions

* 1934: Oscar a la millor pel·lícula per Hall B. Wallis
* 1934: Oscar al millor actor per Paul Muni
* 1934: Oscar al millor so per Nathan Levinson

## Referències

* ↑ «I Am a Fugitive from a Chain Gang». The New York Times.
# Newness

Newness és una pel·lícula dramàtica de 2017 dirigida per Drake Doremus, basada en un guió de Ben York Jones i protagonitzada per Nicholas Hoult i Laia Costa.
Va ser estrenada en el Festival de Cinema de Sundance el 25 de gener de 2017.

## Sinopsi

Martin i Gabi es coneixen per mitjà d'una xarxa social i comencen una relació amorosa. Decideixen tenir una relació oberta i transparent, on no existeixen secrets i les coses es compliquen; Martin té algunes ferides obertes d'una relació passada. Gabi no és capaç de controlar el tipus de relació que ella mateixa va voler crear entorn de Martin.

## Repartiment

* Nicholas Hoult com Martin Hallock.
* Laia Costa com Gabi Silva.
* Danny Huston com Larry Bejerano.
* Courtney Eaton com Blake Beeson.
* Matthew Gray Gubler com Paul.
* Pom Klementieff com Bethany.
* Albert Hammond Jr. com Roland.
* Jessica Henwick com Joanne.
* Esther Perel com ella mateixa.
* Maya Stojan com Quinn.

## Referències

* ↑ Ros, Lucia. «'Newness', la película secreta de Drake Doremus que protagonizan Laia Costa y Nicholas Hoult» (en castellà). Espinof, 13-01-2017. [Consulta: 2 febrer 2024].
* ↑ «'Newness': Why Anton Yelchin's Death Inspired Drake Doremus to Make a Film in 4 Months» (en anglès). No Film School, 25-01-2017. [Consulta: 2 febrer 2024].
* ↑ Grierson, Tim. «'Newness': Sundance Review» (en anglès). Screen Daily, 24-01-2017. [Consulta: 2 febrer 2024].
* ↑ Ehrlich, David. «‘Newness’ Review: Nicholas Hoult And Laia Costa Can’t Save Drake Doremus’ Dating App Drama — Sundance 2017» (en anglès americà). IndieWire, 24-01-2017. [Consulta: 2 febrer 2024].
# Gots de Preishac

Gots (en francès Goux) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 123 | 102 | 76 | 69 | 62 | 84 | 85 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Gabriel Lamarque | |
| 2008- | Patricia Lamarque | |

## Referències

* ↑ «Toponímia occitana». Arxivat de l'original el 2009-12-26. [Consulta: 26 agost 2010].
* ↑ «Mapa del Gers amb els municipis en gascó». Arxivat de l'original el 2020-10-24. [Consulta: 26 agost 2010].
# Songül Öden

Songül Öden (Diyarbakır, 17 de febrer de 1979) és una actriu turca de cinema, teatre, i sèries de televisió. Va néixer a Diyarbakır, al sud-est de Turquia però va créixer a Ankara, sense pare ja que els seus pares, segons ella zazes, van separar-se quan Öden era una nena petita. Va estudiar teatre a la Universitat d'Ankara i cant al conservatori de la Universitat de Hacettepe, també situada a la capital turca d'Ankara. Songül Öden va assolir la fama com a actriu també fora del seu pais, amb la sèrie Gümüş ("plata" en turc), on va ser protagonista juntament l'actor Kıvanç Tatlıtuğ. Songül interpretava el personatge femení principal Gümüş Doğan. Öden treballa amb el Fons de Població de Nacions Unides (UNFPA) i és la portaveu d'ajuda humanitària. Està casada, des de 2020 amb Arman Bıçakçı. El 2021 va ser hospitalitzada per COVID-19.

## Referències

* ↑ «Songül Öden - Oynadığı Filmler». [Consulta: 28 febrer 2021].
* ↑ «Songül Öden 'Lal Hayal'i Ankaralı tiyatroseverlerle buluşturacak». [Consulta: 28 febrer 2021].
* ↑ «“Beş kadının arasında büyüdüm, beş kadının başrolde olduğu bir dizi için antrenmanlıyım”» (en turc). [Consulta: 28 febrer 2021].
* ↑ «Mısırlılar 'boykot' çağrılarına rağmen Türk dizilerinden vazgeçmiyor - Timeturk Haber» (en turc). [Consulta: 28 febrer 2021].
* ↑ «Birleşmiş Milletler Nüfus Fonu (UNFPA) İnsani Yardım Programı Sözcüsü Songül Öden, Suriyeli kadınlarla buluştu» (en anglès), 27-07-2018. [Consulta: 28 febrer 2021].
* ↑ https://www.sozcu.com.tr/hayatim/kultur-sanat-haberleri/lal-hayal-ankarada-perde-acti/
* ↑ «Arman Bıçakçı kimdir ne iş yapar? Songül Öden'in eşi Arman Bıçakçı hakkında bilgiler» (en turc). [Consulta: 28 febrer 2021].
* ↑ «Songül Öden'den kötü haber! Hastaneye kaldırıldı» (en turc). [Consulta: 28 febrer 2021].

## Enllaços externs

* "No hi-ha dona en el mòn que no ha vist violència" (entrevista amb Songül Öden) (turc)
# Sara Cavarero

Sara Cavarero (Torí, 1978). És traductora del català i el castellà cap a l'italià. Va començar a treballar professionalment com a traductora el 2010, per tal d'acostar-se més a les seves arrels i pel seu amor a la literatura. Després dels seus estudis d'idiomes durant dos anys a la universitat, va decidir canviar de rumb i apuntar-se a Lletres, i ara és llicenciada en Lletres Modernes i Contemporànies per la facultat de Lletres i Filosofia de la Università degli Studi di Torino. Més tard, va participar en cursos de traducció, tant amb agències italianes o espanyoles encarregades de formació contínua com amb un curs per a traductors literaris organitzat a l'Scuola di specializzazione per traduttori editoriali, Agenzia Formativa Tutto Europa Ha escrit i publicat una novel·la ambientada a Barcelona, Il profumo del tempo. De moment ha traduït del català un recull de contes de Teresa Solana, Set casos de sang i fetge i una història de amor, i una novel·la de Najat El Hachmi, L'últim patriarca. També és lectora de català per a editorials italianes, per a qui prepara informes de lectura.

## Referències

* ↑ «Sara Cavarero». Tralicat. (Institut Ramon Llull). Arxivat de l'original el 2015-11-21. [Consulta: 20 novembre 2015].
# Les forces de la natura

Les forces de la natura (títol original: Forces of Nature) és una pel·lícula estatunidenca dirigida per Bronwen Hughes, estrenada el 1999. Ha estat doblada al català.

## Argument

Ben és a punt de casar-se amb Bridget, però tot sembla anar a la contra: el seu avió s'enlaira i està a punt d'estavellar-se; aquest no és més que el començament dels problemes. I tot gira al voltant de la fascinant Sarah.

## Repartiment

* Ben Affleck: Ben Holmes
* Sandra Bullock: Sarah Lewis
* Maura Tierney: Bridget Cahill
* Steve Zahn: Alan
* Blythe Danner: Virginia
* Ronny Cox: Hadley
* Michael Fairman: Richard Holmes
* Richard Schiff: Joe
* Athena Maria Bitzis: stripteaseuse Juanita
* Afemo Omilami: taxista
* David Strickland: Steve Montgomery
* Jack Kehler: Vic DeFranco
* Janet Carroll: Barbara Holmes
* Meredith Scott Lynn: Debbie
* George D. Wallace: Max

## Crítica

* "Protagonistes carismàtics, elegant visualment i amb una trama agradablement impredictible (...) una molt gaudible comèdia 'neo-screwball' de personatges oposats en ruta. "
* "Una pel·lícula que ens porta per un florit corriol de novel·la, per abandonar-nos per un munt d'escombraries de final edificant. I ni tan sols és prou intel·ligent com per donar-nos el final feliç adequat."
* "La pel·lícula mostra a una Sra. Bullock intentant divertir però que resulta massa frenètica. També té a un Sr. Affleck sense el suficient carisma -al Cary Grant- com per interpretar al seu tou personatge amb estil." J

## Referències

* ↑ «Les forces de la natura». esadir.cat.
* ↑ «Un Vent de folie». [Consulta: 20 març 2018].
* ↑ Leydon, Joe «Forces of Nature» (en anglès). Variety, 15-03-1999.
* ↑ Ebert, Roger. «Forces Of Nature Movie Review (1999) | Roger Ebert» (en anglès). [Consulta: 20 març 2018].
* ↑ Maslin, Janet «FILM REVIEW; True Love as Windy, Leaky Shelter» (en anglès). The New York Times, 19-03-1999. ISSN: 0362-4331.
# Paint Your Wagon

Paint Your Wagon és una pel·lícula western musical protagonitzada per Lee Marvin, Clint Eastwood i Jean Seberg. La pel·lícula va ser adaptada per Paddy Chayefsky del musical del 1951 Paint Your Wagon, de Lerner i Loewe. Fou rodat en un campament miner de la Febre de l'or de Califòrnia. Va ser dirigida per Joshua Logan. Va ingressar 31.678.778 dòlars per un pressupost de 20 milions. S'ha subtitulat al català.

## Argument

Quan un carro cau per un barranc, el prospector Ben Rumson troba dos ocupants, homes adults, germans, un d'ells mort i l'altre amb el braç i cama trencats. Mentre el primer home està a punt per ser enterrat, es descobreix pols d'or a la seva tomba. Ben fa una reclamació de la terra i adopta el germà supervivent "Pardner" mentre es recupera.

## Repartiment

* Lee Marvin com Ben Rumson
* Clint Eastwood com Sylvester Newel/Pardner
* Jean Seberg com Elizabeth
* Harve Presnell com Rotten Luck Willie
* Ray Walston com Mad Jack Duncan
* Alan Dexter com The Parson
* Tom Ligon com Horton Fenty
* Robert Easton com Atwell
* H.B. Haggerty com Steve Bull
* Eddie Little Sky com americà natiu
* Roy Jenson com Hennessey

## Escenes musicals

Totes les cançons escrites per Lerner i Loewe llevat les indicades:
* "I'm on My Way" – Cor
* "I Still See Elisa" – Pardner
* "The First Thing You Know" (Lerner/Previn) – Ben
* "Hand Me Down That Can o' Beans" – cor incloent la Nitty Gritty Dirt Band
* "They Call the Wind Maria" – Rotten Luck Willie, cor
* "Whoop-Ti-Ay!" – cor
* "A Million Miles Away Behind the Door" (Lerner/Previn) – Elizabeth
* "I Talk to the Trees" – Pardner
* "There's a Coach Comin' In" – Rotten Luck Willie, cor
* "The Gospel of No Name City" (Lerner/Previn) – Parson
* "Best Things" (Lerner/Previn) – Ben, Mad Jack, Pardner
* "Wand'rin' Star" – Ben, cor
* "Gold Fever" (Lerner/Previn) – Pardner, cor
* "Finale (I'm on My Way)" – Ben, Mad Jack, Chorus

## Referències

* ↑ Variety film review; October 15, 1969, page 15.
* ↑ «Box Office Information for Paint Your Wagon». The Numbers. [Consulta: 26 febrer 2012].
* ↑ Hughes, p.92
* ↑ Paint Your Wagon a la Base de dades de cinema en català

## Bibliografia

* Hughes, Howard. I.B. Tauris. Aim for the Heart, 2009. ISBN 978-1-84511-902-7.
* Munn, Michael. Robson Books. Clint Eastwood: Hollywood's Loner, 1992. ISBN 0-86051-790-X.
* Parish, James Robert. John Wiley & Sons. Fiasco – A History of Hollywood's Iconic Flops, 2006, p. 359. ISBN 978-0-471-69159-4.
# La Serrada (Gers)

La Serrada (en francès Lasserade) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 308 | 295 | 268 | 251 | 211 | 226 | 206 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Pierre Laberou | |

## Referències

* ↑ «Toponímia occitana». Arxivat de l'original el 2009-12-26. [Consulta: 26 agost 2010].
* ↑ Mapa del Gers amb els municipis en gascó